Diari Oficial de la Generalitat Valenciana


Sumari del DOGV 6366, del 30-09-2010 (2010/10312)

Informació pública de la sol·licitud d'autorització i declaració, en concret, d'utilitat pública sobre la instal·lació d'emmagatzemament de líquids petrolífers. Expedient número P02/MOD/2008/1/03.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6366

Data del DOGV
:   30-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10648


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització i declaració, en concret, d'utilitat pública sobre la instal·lació d'emmagatzemament de líquids petrolífers. Expedient número P02/MOD/2008/1/03. [2010/10294]  
En compliment del que establix la Llei 34/1998, de 7 d'octubre, del Sector d'Hidrocarburs, se sotmet a informació pública la petició d'una autorització administrativa prèvia per a la modificació d'una instal·lació d'emmagatzemament de productes petrolífers les característiques principals de la qual s'indiquen a continuació:  
Peticionari: CLH Aviación, SA.  
Emplaçament: aeroport de l'Altet, 03457, l'Altet, Alacant.  
Tipus d'instal·lació: emmagatzemament de productes petrolífers. Projecte d'ampliació de la capacitat d'emmagatzemament en la instal·lació d'emmagatzemament de l'aeroport d'Alacant, amb les característiques següents:  
Abast de l'ampliació, instal·lació dels equips següents:  
- Tres tancs aeris verticals de querosé d'aviació, de 2.000 m³ de capacitat nominal unitària, que substituiran els tres tancs actuals de la instal·lació de 500 m³ de capacitat nominal unitària.  
- Remodelació de la línia d'entrada d'oleoducte de 8" de diàmetre.  
- Sistema de drenatge i porgues de querosé d'aviació, amb 2 depòsits aeris horitzontals de 50 m³ de capacitat nominal unitària.  
- Emmagatzemament de gasolina d'aviació, amb 2 depòsits de 20 m³ de capacitat nominal unitària.  
- Un carregador automatitzat d'unitats proveïdores de combustible d'aviació amb 2 punts de càrrega de querosé d'aviació i un punt de gasolina d'aviació.  
- Equip de bombament per a alimentació de la xarxa hidrant de combustible de l'aeroport d'Alacant amb 2 bombes amb motor elèctric alimentat per mitjà d'un variador de velocitat i un cabal nominal unitari de 500 m³/h.  
- Equip de filtració de capçalera de la xarxa hidrant de combustible format per 2 filtres separadors, 2 monitors absorbents, 2 cabalímetres i línia de mínim de flux amb vàlvula de control de cabal.  
- Adequació de les xarxes d'aigües pluvials i hidrocarburades amb la instal·lació d'una unitat de tractament d'aigües hidrocarburades i un detector en línia de concentració d'hidrocarburs en l'efluent.  
- Sistema DCI format per tanc d'aigua, bombes elèctriques, dièsel i Jokey, centre de mescla aigua-bromera, vàlvules de diluvi, cambres de bromera en tancs i anells de refrigeració.  
- Nou centre de transformació de 630 kVA redundant.  
- Xarxa hidrant format per dos conduccions principals de 16" de diàmetre, pits de drenatge i venteig en punts alts i baixos de les conduccions principals, pits de subministrament per al proveïment d'aeronaus, vàlvules de seccionament accessibles, sistema de seguretat contra incendis, protecció catòdica, sistema de detecció de fugues.  
Pressupost : 7.018.011,00 euros.  
Documents sotmesos a informació pública:  
- Projecte. Denominació: remodelación de la IA d'Alacant i alimentació a la xarxa hidrant de l'aeroport.  
- Document d'anàlisi ambiental.  
Cosa que es fa pública perquè el projecte es puga examinar en este Servici Territorial d'Energia, situat a la Rambla Méndez Núñez, 41, 5a planta (Alacant) i formular-se a este les al·legacions, en dos exemplars, que s'estimen oportunes en el termini de trenta dies comptadors a partir de l'endemà de la publicació d'este anunci.  
Una vegada transcorregut el termini indicat sense realitzar al·legacions, se'l considerarà que està d'acord i perdrà el dret al tràmit corresponent. Això sense perjuí de la interposició dels recursos que pertoquen contra la resolució definitiva del procediment, en els terminis legalment i reglamentàriament establits.  
Alacant, 3 de setembre de 2010.- El cap del Servici Territorial d'Energia: Miguel García Mengual.